**РЕПУБЛИКА СРБИЈА**

АУТОНОМНА ПОКРАЈИНА ВОЈВОДИНА

**ОПШТИНА ИНЂИЈА**

**ОПШТИНСКО ВЕЋЕ**

Број:401-411/2018-III

Дана:04.октобра 2018.године

Инђија, Цара Душана број 1

Општинско веће Општине Инђија, на основу члана 230. став 1. Закона о општем управном поступку („Службени лист СРЈ“, број 33/97 и 31/01 и „Службени гласник РС“, број 30/10 и 18/16) и члана 15. став 3. Правилника о условима и мерилима за избор корисника помоћи за решавање стамбених потреба избеглица доделом пакета грађевинског материјала, поступку и начину рада Комисије за избор корисника, број 401-487/16 од 12. децембра 2016. године, решавајући по жалби Гњатовић Милице из Инђије, поднетој против Решења Комисије за избор корисника помоћи за решавање стамбених потреба избеглица доделом пакета грађевинског материјала избеглицама у оквиру регионалног стамбеног програма, Потпројекат 5-грађевински материјал, број 80179/36-1 од 11. 04. 2018. године, на седници одржаној 04.октобра 2018. године, донело је следеће

**Р Е Ш Е Њ Е**

**Одбија се жалба** Гњатовић Милице из Инђије, улица Јована Дучића бр.3,изјављена против Решења Комисије за избор корисника помоћи за решавање стамбених потреба избеглица доделом пакета грађевинског материјала избеглицама у оквиру регионалног стамбеног програма, Потпројекат 5-грађевински материјал, број 80179/36-1 од 11. 04. 2018. године, **као неоснована,** чиме се потврђује првостепено решење.

**О б р а з л о ж е њ е**

Гњатовић Милица из Инђије, улица Јована Дучића број 3, рођена 03. 12. 1947. године, изјавила је дана 08. 05. 2018. године жалбу Општинском већу Општине Инђија на Решење Комисије за избор корисника помоћи за решавање стамбених потреба избеглица доделом пакета грађевинског материјала избеглицама у оквиру регионалног стамбеног програма, Потпројекат 5-грађевински материјал, број 80179/36-1 од 11. 04. 2018. године, којим је пријава именованог у поступку избора корисника помоћи за решавање стамбених потреба избеглица доделом пакета грађевинског материјала избеглицама у оквиру регионалног стамбеног програма, Потпројекат 5-грађевински материјал, одбијена као неоснована.

Жалба је допуштена, благовремена и изјављена од овлашћеног лица.

Гњатовић Милица из Инђије у жалби наводи да је ожалбеним решењем њена пријава одбачена као неоснована. Именована даље наводи да јој је грађевински материјал неопходан за уградњу подова у породичној кући, као и уређење мокрог чвора, да би се објекат елементарно оспособио за становање.

Жалба није основана. Члан 4. став 1. тачка 4. Правилника прописује да непокретност из тачке 3. овог члана, не испуњава основне услове становања, а да ће се уградњом додељеног материјала непокретност оспособити за употребу и становање.

Теренском провером Комисија је утврдила да непокретност (породична кућа), за коју је Гњатовић Милица поднела пријаву, не испуњава услове из горе наведеног члана Правилника, у смислу да је кућа условна за становање. Такође, Комисија је констатовала да домаћинство Гњатовић Милице живи у породичној кући, за коју је поднета пријава.

Имајући у виду предње наводе, другостепени орган је, применом члана 230. став 1. Закона о општем управном поступку, нашао да је поступак који је претходио оспореном Решењу правилно спроведен и да је оспорено Решење засновано на Закону, те је решено као у диспозитиву.

Ово решење је коначно и против њега није допуштена жалба.

**ПОУКА О ПРАВНОМ СРЕДСТВУ**: Против овог решења може се у року од 30 дана од дана пријема истог покренути управни спор код надлежног суда.

Тужба се предаје суду непосредно.

**Доставити:**

1. Комисији,
2. Именованом,
3. У спис,
4. Архиви.

**Председавајућа,**

**заменик Председника општине**

**Драгана Радиновић**